Барање 14-5122/1

**Предмет: Анализа на процесот на именување на државен секретар/високи раководни службеници согласно принципите на СИГМА**

Ве молиме да ни ја доставите документацијата поврзана со:

1. Процесот на избор/именување на државен секретар (од објавувањето на огласот (и самиот оглас) до крај на постапката за категорија Б, ниво 4).
2. Вкупен број на квалификувани кандидати кои учествувале во процесот на пополнување на слободни работни места од Категорија Б4, за 2019 година, поделен со бројот на слободни работни места за високи раководни службеници според актите за систематизација.

Доколку не располагате со документација за последната календарска година, Ве молиме пратете ни за онаа година во која имало именување на државен секретар

Одговор:

Во врска со вашето барање за пристап до информации од јавен карактер, со кое барате да Ви доставиме документација поврзана со процесот на избор/именување на државен секретар во Министерството за труд и социјална политика, Ве информираме дека согласно член 55 став (1) од Законот за организација и работа на органите на државната управа (“Службен весник на Република Македонија” бр.58/00, 44/02, 83/08, 167/10 и 51/11) и член 23 став (2), став (6) и став (9) од Законот за административни службеници (“Службен весник на Република Македонија” бр.27/14, 199/14, 48/15, 154/15, 5/16, 142/16 и 11/18 и “Службен весник на Република Северна Македонија” бр.275/19 и 14/20), Државниот секретар во министерство се назначува од страна на министерот од редот на административните службеници од категоријата Б, односно од редот на раководните вработени и истиот треба да ги исполнува посебните услови за работното место за нивото Б4 на раководни административни службеници.

Согласно горенаведените законски одредби, минстерот за труд и социјална политика со решение бр.04-4863/1 од 10.04.2018 за државен секретар го назначува административниот службеник Јована Тренчевска, распоредена на работно место раководител на одделение за родова еднаквост во Сектор за еднакви можности во Министерство за труд и социјална политика.

Во прилог Ви доставуваме решение за назначување на државен секретар во Министерство за труд и социјална политика и решение за распоредување на административен службеник.